Lelievlei... die titel trek my aandag waar ek na die voorblad staar. Die beeld wat na my terugstaar is tergend en ek moes net die bundel oopmaak en lees. Die inhoud is verrassend en hou my aandag gevange. Wat 'n plesier om die boek te lees. Die vertelstyl is keurig en maklik om te verstaan. Ek kon nie die bundel kortverhale neersit voor ek die laaste woord gelees het nie. Dit vertel die wel en weë van 'n klein gemeenskap waar almal saamstaan of dalk ook nie? Van die kluisenaar tot die dominee kruip in jou hart en Marja... julle sal self moet lees om te ervaar wat ek ervaar het. Baie geluk Ina Cantoni met 'n pragtige kortverhaalbundel.
Ek kan hierdie bundel kortverhale met die grootste lof aanbeveel vir elke boekrak.
Prof CA Smit
In die Angolese oorlog is Portugese boere se lewens nie 'n sakkie aartappels werd nie. Kubane moor en roof en die vêrafgeleë plase word geplunder.
Grace oorleef die ergste aanval op haar gesin. Sy vlug – swanger en met haar driejarige dogtertjie.
Vier Suid-Afrikaanse soldate kry haar, verhonger en uitgeput en help haar tot in Suidwes-Afrika.
Hier skei hul paaie en die enigste mense wat sy leer vertrou moet terug Angola toe. Vrou alleen, sonder heenkome, geen familie of besittings gaan sy moedig voort.